CELEX: 62013CB0304
Language: sk
Date: 2014-12-04 00:00:00
Title: Vec C-304/13: Uznesenie Súdneho dvora (šiesta komora) zo 4. decembra 2014 (návrh na začatie prejudiciálneho konania, ktorý podal Curtea de Apel Timişoara – Rumunsko) – Agenţia de Plăţi şi Intervenţie pentru Agricultură (APIA) – Centrul Judeţean Timiş/Curtea de Conturi a României, Camera de Conturi a Județului Timiș (Poľnohospodárstvo — Spoločná poľnohospodárska politika — Nariadenie (ES) č. 1782/2003 — Režimy priamej podpory — Podmienky priznania dodatočných národných platieb priamej povahy — Podmienka, ktorá nevyplýva z právnej úpravy Únie — Podmienka týkajúca sa neexistencie dlhu, ktorý je v čase podania žiadosti o pomoc splatný do štátneho a/alebo miestneho rozpočtu — Prípustnosť — Neexistencia)

16.2.2015   
            
            
               SK
            
            
               Úradný vestník Európskej únie
            
            
               C 56/2
            
         Uznesenie Súdneho dvora (šiesta komora) zo 4. decembra 2014 (návrh na začatie prejudiciálneho konania, ktorý podal Curtea de Apel Timişoara – Rumunsko) – Agenţia de Plăţi şi Intervenţie pentru Agricultură (APIA) – Centrul Judeţean Timiş/Curtea de Conturi a României, Camera de Conturi a Județului Timiș
   (Vec C-304/13) (1)
   
   ((Poľnohospodárstvo - Spoločná poľnohospodárska politika - Nariadenie (ES) č. 1782/2003 - Režimy priamej podpory - Podmienky priznania dodatočných národných platieb priamej povahy - Podmienka, ktorá nevyplýva z právnej úpravy Únie - Podmienka týkajúca sa neexistencie dlhu, ktorý je v čase podania žiadosti o pomoc splatný do štátneho a/alebo miestneho rozpočtu - Prípustnosť - Neexistencia))
   (2015/C 056/02)
   Jazyk konania: rumunčina
   
      Vnútroštátny súd, ktorý podal návrh na začatie prejudiciálneho konania
   
   Curtea de Apel Timişoara
   
      Účastníci konania
   
   
      Žalobyňa: Agenţia de Plăţi şi Intervenţie pentru Agricultură (APIA) – Centrul Judeţean Timiş
   
      Žalovaní: Curtea de Conturi a României, Camera de Conturi a Județului Timiș
   
      za účasti: Agenţia de Plăţi şi Intervenţie pentru Agricultură (APIA) – Bucureşti
   
      Výrok
   
   Článok 143c nariadenia Rady (ES) č. 1782/2003 z 29. septembra 2003, ktorým sa stanovujú spoločné pravidlá režimov priamej podpory v rámci Spoločnej poľnohospodárskej politiky a ktorým sa zavádzajú niektoré režimy podpory pre poľnohospodárov a ktorým sa menia a dopĺňajú nariadenia (EHS) č. 2019/93, (ES) č. 1452/2001, (ES) č. 1453/2001, (ES) č. 1454/2001, (ES) č. 1868/94, (ES) č. 1251/1999, (ES) č. 1254/1999, (ES) č. 1673/2000, (EHS) č. 2358/71 a (ES) č. 2529/2001, zmeneného a doplneného Aktom o podmienkach pristúpenia Bulharskej republiky a Rumunska a o úpravách zmlúv, na ktorých je založená Európska únia a článok 132 nariadenia Rady (ES) č. 73/2009 z 19. januára 2009, ktorým sa ustanovujú spoločné pravidlá režimov priamej podpory pre poľnohospodárov v rámci spoločnej poľnohospodárskej politiky, ktorým sa ustanovujú niektoré režimy podpory pre poľnohospodárov, a ktorým sa menia a dopĺňajú nariadenia (ES) č. 1290/2005, (ES) č. 247/2006, (ES) č. 378/2007 a zrušuje sa nariadenie (ES) č. 1782/2003, sa majú vykladať v tom zmysle, že bránia vnútroštátnej právnej úprave, ktorá vylučuje z režimu doplnkovej vnútroštátnej pomoci výrobcov, ktorí mali v čase podania žiadosti o pomoc splatné dlhy voči štátnemu a/alebo miestnemu rozpočtu, pretože v predchádzajúcom schválení zo strany Európskej komisie sa nenachádzala nijaká podmienka o neexistencii takýchto dlhov.
   
      (1)  Ú. v. EÚ C 52, 22.2.2014.